ddrg/super_eurlex huggingface dataset:
(4)

Čeprav je na voljo izjava Evropske agencije za varnost hrane (EFSA) (5) o oceni aktivne snovi dimoksistrobin in je Komisija že začela razprave v Stalnem odboru za rastline, živali, hrano in krmo, se še vedno zdi, da bo odobritev verjetno prenehala veljati, preden bo sprejeta odločitev o obnovitvi. Zato in ker je ta zamuda iz razlogov, na katere vlagatelj ne more vplivati, je treba začasno podaljšati njeno obdobje odobritve, da se omogoči dokončanje ocene, potrebne za sprejetje odločitve o vlogi za obnovitev odobritve.
(6)

Zaradi neizzvane in neupravičene ruske vojne agresije proti Ukrajini od 24. februarja 2022 je Ukrajina izgubila dostop do finančnih trgov, njeni javnofinančni prihodki pa so znatno upadli, medtem ko so se javnofinančni odhodki za obvladovanje humanitarnih razmer in ohranjanje kontinuitete državnih storitev izrazito povečali. V teh zelo negotovih in nestabilnih razmerah so najboljše ocene Mednarodnega denarnega sklada (MDS) o potrebah Ukrajine po financiranju poleti 2022 kazale na izredno vrzel v financiranju v višini približno 39 milijard USD v letu 2022, od katere je bilo mogoče približno polovico pokriti z mednarodno pomočjo. Hitra zagotovitev makrofinančne pomoči Unije Ukrajini na podlagi Sklepa (EU) 2022/1628 se je zaradi izrednih okoliščin štela za ustrezen kratkoročni odziv na znatna tveganja za makrofinančno stabilnost Ukrajine. Z nadaljnjim zneskom v višini do 5 milijard EUR izredne makrofinančne pomoči na podlagi navedenega sklepa se je podprla makrofinančna stabilizacija Ukrajine, okrepila takojšnja odpornost države in ohranila njena zmogljivost za okrevanje, s čimer se je prispevalo k vzdržnosti javnega dolga Ukrajine in njeni dolgoročni zmožnosti, da izpolni svoje finančne obveznosti.
(6)

Agencija je v svojem znanstvenem mnenju ugotovila, da so z zamrzovanjem sušeni miceliji Antrodia camphorata varni za odrasle in mladostnike, starejše od 14 let, kadar se dodajajo prehranskim dopolnilom v največjem dovoljenem odmerku 990 mg/dan. Vendar ni ugotovila varnosti novega živila v prehranskih dopolnilih, namenjenih posameznikom, mlajšim od 14 let, pri najvišji ravni vnosa 990 mg/dan, kot jo je predlagal vložnik, ker bi vnos presegel varno raven (16,5 mg/kg telesne teže na dan), ki jo je določila Agencija. Zato je v mnenju Agencije dovolj dokazov za ugotovitev, da z zamrzovanjem sušeni miceliji Antrodia camphorata, kadar se uporabljajo v največjem dovoljenem odmerku 990 mg/dan v prehranskih dopolnilih, namenjenih posameznikom, starim 14 let ali več, izpolnjujejo pogoje za dajanje na trg v skladu s členom 12(1) Uredbe (EU) 2015/2283.
(1)

Uredba Sveta (EU) 2015/1588 (2) pooblašča Komisijo, da z uredbami razglasi, da so določene vrste pomoči podjetjem, ki delujejo v različnih sektorjih, kot je pomoč za varstvo okolja, skladne z notranjim trgom in da zanje ne veljajo zahteve za priglasitev iz člena 108(3) Pogodbe (v nadaljnjem besedilu: zahteve za priglasitev). Uredba (EU) 2015/1588 pa med drugim ne zajema pomoči za železniški prevoz in prevoz po celinskih plovnih poteh ali za multimodalni promet, kot je opredeljen v Uredbi (EU) št. 1315/2013 Evropskega parlamenta in Sveta (3). Ti sektorji postajajo vse pomembnejši na ravni Unije v okviru Evropskega zelenega dogovora ter Strategije za trajnostno in pametno mobilnost iz sporočil Komisije z dne 11. decembra 2019 oziroma 9. decembra 2020.
IZVEDBENA UREDBA KOMISIJE (EU) 2022/2482

z dne 12. decembra 2022

o odobritvi spremembe specifikacije proizvoda za zaščiteno označbo porekla ali zaščiteno geografsko označbo („Comtés Rhodaniens“ (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je proučila vlogo za odobritev spremembe specifikacije proizvoda za zaščiteno geografsko označbo „Comtés Rhodaniens“, ki jo je Francija poslala v skladu s členom 105 Uredbe (EU) št. 1308/2013.

(2) Komisija je objavila vlogo za odobritev spremembe specifikacije proizvoda v Uradnem listu Evropske unije (2), kot zahteva člen 97, odstavek 3, Uredbe (EU) št. 1308/2013.

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Sprememba specifikacije, objavljena v Uradnem listu Evropske unije v zvezi z imenom „Comtés Rhodaniens“ (ZGO), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. decembra 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 286, 27.7.2022, str. 41.
IZVEDBENA UREDBA KOMISIJE (EU) 2022/2312

z dne 25. novembra 2022

o osemletnih spremenljivkah na področju delovne sile za podrobne vsebine „mladi na trgu dela“, „izobrazba – podrobnosti, vključno s tem, ali je bilo izobraževanje prekinjeno ali opuščeno“ ter „uskladitev poklicnega in družinskega življenja“ v skladu z Uredbo (EU) 2019/1700 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) ter zlasti člena 7(1), točki (a) in (d), Uredbe,

ob upoštevanju naslednjega:

(1) Da se zagotovi pravilno in primerljivo zbiranje podatkov na področju delovne sile, bi morala Komisija določiti tehnične postavke podatkovnih nizov za osemletne spremenljivke, ki jih je treba prvič zbrati v letih 2024 in 2025.

(2) Komisija bi morala določiti opis podatkovnih nizov za osemletne spremenljivke na področju delovne sile za podrobne vsebine „mladi na trgu dela“, „izobrazba – podrobnosti, vključno s tem, ali je bilo izobraževanje prekinjeno ali opuščeno“ ter „uskladitev poklicnega in družinskega življenja“.

(3) Ukrepi iz te uredbe so v skladu z mnenjem Odbora za evropski statistični sistem, ustanovljenega na podlagi člena 7 Uredbe (ES) št. 223/2009 Evropskega parlamenta in Sveta (2) –

SPREJELA NASLEDNJO UREDBO:

Člen 1 Opis podatkovnih nizov za osemletne spremenljivke na področju delovne sile za podrobne vsebine „mladi na trgu dela“ in „izobrazba – podrobnosti, vključno s tem, ali je bilo izobraževanje prekinjeno ali opuščeno“ (prva izvedba leta 2024) ter „uskladitev poklicnega in družinskega življenja“ (prva izvedba leta 2025) je v Prilogi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 25. novembra 2022 Za Komisijo predsednica Ursula VON DER LEYEN

(1) UL L 261I, 14.10.2019, str. 1.

(2) Uredba (ES) št. 223/2009 Evropskega parlamenta in Sveta z dne 11. marca 2009 o evropski statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o prenosu zaupnih podatkov na Statistični urad Evropskih skupnosti, Uredbe Sveta (ES) št. 322/97 o statističnih podatkih Skupnosti in Sklepa Sveta 89/382/EGS, Euratom, o ustanovitvi Odbora za statistične programe Evropskih skupnosti (UL L 87, 31.3.2009, str. 164).
(1)

Regulativne razlike med državami članicami v zvezi z nacionalnimi zahtevami glede tržnih sporočil lahko ustvarijo ovire za ponudnike storitev množičnega financiranja, ki delujejo po vsej Uniji. Standardni obrazci, predloge in postopki za uradna obvestila pristojnih nacionalnih organov organu ESMA zagotavljajo, da so objave ESMA v skladu s členom 28(6) Uredbe (EU) 2020/1503 jasne, in zmanjšujejo pravno negotovost. Za lažjo obdelavo teh obvestil in podporo organu ESMA pri izpolnjevanju zahtev glede objave iz člena 28(6) Uredbe (EU) 2020/1503 bi bilo treba od pristojnih organov zahtevati, da organu ESMA uradna obvestila posredujejo na namenski naslov v določenih časovnih okvirih ter z uporabo usklajenih standardnih obrazcev in predlog.
(9)

Kar zadeva stalež trske iz zahodnega Baltskega morja, so znanstvene ocene za več let pokazale, da je bila biomasa drstitvenega staleža pod mejno referenčno točko, pod katero je treba sprejeti poseben in ustrezen ukrep upravljanja (Btrigger). V zadnjih letih so bili zato sprejeti vse strožji ukrepi upravljanja. ICES se je leta 2021 odločil, da bo opravil bolj poglobljeno oceno, ki je pokazala, da je bila biomasa staleža trske iz zahodnega Baltskega morja več kot deset let dejansko večinoma pod Blim. Tako je bil v skladu s členom 5(2) Uredbe (EU) 2016/1139 usmerjeni ribolov trske iz zahodnega Baltskega morja zaprt, za neizogibni prilov trske iz zahodnega Baltskega morja pa je bil določen zelo nizek TAC, da bi se preprečil pojav „vrst, ki omejuje ribolov“. Poleg tega so bili sprejeti dodatni popravni ukrepi, funkcionalno povezani z ribolovnimi možnostmi, v obliki razširjene prepovedi ribolova v času drstenja, ki zajema tudi rekreacijski ribolov, in nadaljnjega zmanjšanja omejitve dnevnega ulova pri rekreacijskem ribolovu. ICES je leta 2022 biomaso staleža popravil navzdol in kljub rahlemu lanskoletnemu povečanju ocenjuje, da biomasa znaša manj kot 40 % Blim. Zaradi nekoliko višjih ocen prirasta in nejasnih dejavnikov dodatne umrljivosti, ki jih ICES trenutno ne more vključiti v svoj model ocenjevanja, se za ribolovno umrljivost, ki omogoča največji trajnostni donos (FMSY), izda mnenje za povečanje celotnega ulova. Vendar je ICES poudaril, da je njegova kratkoročna napoved zelo negotova in da glede na nejasno dodatno umrljivost obstaja 66-odstotna verjetnost, da bo biomasa staleža leta 2024 ostala pod Blim, če se ribolovne možnosti določijo na točkovni vrednosti FMSY. Poleg tega ICES tako kot leta 2021 ni mogel izdati ločenega mnenja o ulovu za gospodarski in rekreacijski ulov. Glede na zmanjševanje staleža in negotovost v zvezi z mnenjem o ulovu na točkovni vrednosti FMSY je primerno, da se sprejme previdnostni pristop ter ohranijo funkcionalno povezani popravni ukrepi in raven ribolovnih možnosti.
(10)

Znanstveni, tehnični in gospodarski odbor za ribištvo (v nadaljnjem besedilu: STECF) je na plenarnih zasedanjih, ki sta potekali marca (4) in julija (5) 2021, ocenil podaljšanje odstopanja, ki ga je zahtevala Italija, in povezani načrt upravljanja. Na teh zasedanjih je STECF ugotovil, da italijanski načrt upravljanja vsebuje različne tehnične elemente, ki jih je treba dodatno pojasniti. STECF je marca 2021 poudaril potrebo po pojasnilih o referenčnih vrednostih, podatkih o ribolovu, lokacijah ribolovnih operacij in tehničnih specifikacijah orodja. Julija 2021 po predstavitvi revidiranega načrta upravljanja je poudaril, da so še vedno potrebna pojasnila o socialno-ekonomskih podatkih, prilovu, zasnovi orodja in referenčnih vrednostih sprožilne točke. Italijanski organi so se strinjali, da bodo za rešitev teh vprašanj posodobili načrt upravljanja glede teh elementov.
IZVEDBENA UREDBA KOMISIJE (EU) 2022/2045

z dne 18. oktobra 2022

o odobritvi spremembe specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša („Chianti Classico“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,

ob upoštevanju naslednjega:

(1) Komisija je v skladu s členom 53(1), prvi pododstavek, Uredbe (EU) št. 1151/2012 proučila zahtevek Italije za odobritev spremembe specifikacije proizvoda za zaščiteno označbo porekla „Chianti Classico“, registrirano v skladu z Uredbo Komisije (ES) št. 2446/2000 (2), kakor je bila spremenjena z Uredbo (EU) št. 216/2011 (3) in Izvedbeno uredbo (EU) št. 267/2013 (4).

(2) Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2), točka (a), navedene uredbe zahtevek za spremembo objavila v Uradnem listu Evropske unije (5).

(3) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije proizvoda odobriti –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Chianti Classico“ (ZOP), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. oktobra 2022 Za Komisijo v imenu predsednice Janusz WOJCIECHOWSKI član Komisije

(1) UL L 343, 14.12.2012, str. 1.

(2) Uredba Komisije (ES) št. 2446/2000 z dne 6. novembra 2000 o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih oznak, določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila (UL L 281, 7.11.2000, str. 12).

(3) Uredba Komisije (EU) št. 216/2011 z dne 1. marca 2011 o odobritvi večjih sprememb specifikacije za ime, vpisano v registru zaščitenih označb porekla in zaščitenih geografskih označb [Chianti Classico (ZOP)] (UL L 59, 4.3.2011, str. 17).

(4) Izvedbena uredba Komisije (EU) št. 267/2013 z dne 18. marca 2013 o odobritvi manjših sprememb specifikacije za ime, registrirano v Registru zaščitenih označb porekla in zaščitenih geografskih označb (Chianti Classico (ZOP)) (UL L 82, 22.3.2013, str. 38).

(5) UL C 234, 17.6.2022, str. 14.
(80)

Komisija je zagotovila, da so bile primerjane cene primerljive v smislu količine in da so bili vključeni vsi elementi cene. Prvič, za primerjavo je bilo uporabljeno isto obdobje, in sicer obdobje poročanja. Drugič, količina rovingov iz steklenih vlaken, ki so jih v obdobju poročanja drugi trije turški proizvajalci izvozniki kupili od nepovezanih dobaviteljev, je bila dovolj velika (med 10 000 in 25 000 ton) in zato reprezentativna, da se je lahko uporabila kot zanesljiva cena za nadomestitev transfernih cen družbe Turkiz Composite, da bi se lahko pravilno določila dodana vrednost. Tretjič, drugi trije sodelujoči turški proizvajalci izvozniki so tkanine iz steklenih vlaken proizvajali na enak način kot družba Turkiz Composite, začenši z rovingi iz steklenih vlaken. Preiskava ni razkrila nobenih razlik v kakovosti, saj je proizvodni postopek pri štirih sodelujočih turških proizvajalcih izvoznikih podoben. Četrtič, drugi turški proizvajalci izvozniki so na domačem trgu kupovali velike količine rovingov iz steklenih vlaken, družba Turkiz Composite pa je rovinge iz steklenih vlaken kupovala izključno iz Egipta in Kitajske. Nakup reprezentativnih količin na domačem trgu bi običajno privedel do nižjih in ne višjih cen. Petič, primerjava med štirimi turškimi proizvajalci izvozniki je bila izvedena dosledno, in sicer na podlagi skupnih stroškov nakupov, kot je navedeno v njihovih preverjenih preglednicah.
2b103-eo

eterično olje ylang ylang

Sestava dodatka eterično olje ylang ylang, pridobljeno iz cvetov Cananga odorata (Lam) Hook f. & Thomson v tekoči obliki estragol ≤ 0,008 % Lastnosti aktivne snovi eterično olje ylang, pridobljeno s parno destilacijo iz cvetov Cananga odorata (Lam) Hook f. & Thomson, kot ga je opredelil Svet Evrope (1). germakra-1(10), 4(14),5-trien 9,5–28 % α-farnezen: 3–21 % linalol: 2–19 % benzil acetat 0,5–14 % benzil benzoat 4,2–10 % β-kariofilen: 4–17 % št. CAS: 8006-81-3 št. EINECS: 281-092-1 št. FEMA: 3199 št. CoE: 103 Analizna metoda (2) Za določanje β-kariofilena (fitokemijskega označevalca) v krmnem dodatku (eterično olje ylang ylang): — plinska kromatografija v povezavi s plamenskim ionizacijskim določanjem (GC-FID) (na podlagi standarda ISO 3063).

vse živalske vrste, razen mačk

–

–

–

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Mešanica z drugimi dodatki, ki vsebujejo estragol, ni dovoljena. 4. Na oznaki dodatka se navede naslednje: „Najvišja priporočena vsebnost aktivne snovi na kg popolne krmne mešanice z 12-odstotno vsebnostjo vlage: — piščanci za pitanje in manj pomembne vrste perutnine za pitanje 1 mg; — kokoši nesnice in druge manj pomembne vrste perutnine za nesnice in razplod, purani za pitanje in kunci: 1,5 mg; — pujski vseh vrst Suidae: 2 mg; — vse Suidae za pitanje: 2,5 mg; — svinje in molzni prežvekovalci: 3 mg; — prežvekovalci za pitanje in konji: 4,5 mg; — teleta (mlečni nadomestek), psi, ribe in okrasne ribe: 5 mg; — druge vrste, razen mačk: 1 mg.“ 5. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 4. 6. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
(3)

Natančneje, člen 18, točka (d), Delegirane uredbe (EU) 2019/2035 določa, da pristojni organ v svoj register obratov za gojene kopenske živali in valilnic, registriranih pri njem, vključi naslov in zemljepisne koordinate (zemljepisno širino in dolžino) lokacije obrata. Poleg tega člen 18, točka (h), Delegirane uredbe (EU) 2019/2035 določa, da pristojni organ v navedeni register vključi informacije o obdobju, v katerem se živali ali valilna jajca gojijo v obratu, če se ta ne uporablja stalno, vključno s sezonsko uporabo ali uporabo med določenimi dogodki. Medtem ko člen 84(1), točka (b), Uredbe (EU) 2016/429 določa, da morajo izvajalci dejavnosti v obratih, ki gojijo kopenske živali ali odvzemajo, pridobivajo, pripravljajo ali shranjujejo zarodni material, pristojnemu organu predložiti nekatere informacije, da bi bili njihovi obrati registrirani, navedene informacije ne vključujejo vseh podrobnih informacij, ki se zahtevajo v skladu s členom 18, točki (d) in (h), Delegirane uredbe (EU) 2019/2035. Zato je primerno določiti zahtevo, da morajo izvajalci dejavnosti v obratih z gojenimi kopenskimi živalmi in valilnicah te podrobne informacije predložiti pristojnemu organu za namene registracije.
1k1801

pripravek iz Propionibacterium freudenreichii DSM 33189 in Lentilactobacillus buchneri DSM 12856

Sestava dodatka Pripravek iz Propionibacterium freudenreichii DSM 33189 in Lentilactobacillus buchneri DSM 12856 vsebuje najmanj 5 × 1011 CFU/g dodatka, razmerje med snovema pa je 1 : 4 (1 × 1011 CFU P. freudenreichii DSM 33189/g in 4 × 1011 CFU L. buchneri DSM 12856/g). Pripravek je v trdni obliki. Lastnosti aktivne snovi Žive celice snovi Propionibacterium freudenreichii DSM 33189 in Lentilactobacillus buchneri DSM 12856. Analizna metoda (1) Za identifikacijo snovi Propionibacterium freudenreichii DSM 33189 in Lentilactobacillus buchneri DSM 12856: — gelska elektroforeza v pulzirajočem polju (PFGE) ali metode sekvenciranja DNK. Za štetje Lentilactobacillus buchneri DSM 12856 v krmnem dodatku: — metoda razmaza na plošči z uporabo agarja MRS (EN 15787). Za štetje Propionibacterium freudenreichii DSM 33189 v krmnem dodatku: — metoda razlitja na plošči z uporabo peptona kazeina, ekstrakta kvasovk, natrijevega laktata in agarja L-cisteina.

vse živalske vrste

–

–

–

1. V navodilih za uporabo dodatka in premiksov se navedejo pogoji skladiščenja. 2. Najnižja vsebnost dodatka, kadar se ne uporablja v kombinaciji z drugimi mikroorganizmi kot silirnimi dodatki: 1 × 108 CFU/kg sveže snovi, ki se preprosto ali srednje težko silira (2). 3. Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo in dihala.
2.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
Trije izdelki, združeni v komplet za prodajo na drobno: (a) pleteno oblačilo brez rokavov (t. i. tekaški telovnik) (93 % sintetičnih vlaken in 7 % elastana), ki pokriva zgornji del telesa in sega do pasu. Sprednja stran ima izrez v obliki črke V in se spredaj popolnoma odpira z zadrgo, brez zapiranja s prekrivanjem. Na sprednji strani oblačila sta na delu prsnega koša dva pravokotna odprta žepa, ki merita približno 19 cm × 8 cm, ob pasu pa dva pravokotna odprta žepa, ki merita približno 12 cm × 14 cm. Na hrbtni strani je žep z gumijastimi trakovi, ki so zasnovani za pritrditev, na primer, zložljivih sprehajalnih palic; (b) dva mehka bidona z ravnim dnom, vsak s prostornino 500 ml, ki se prilegata v sprednja žepa na delu prsnega koša, izdelana iz poliuretana, s plastičnim pokrovom z izvlečnim dulcem. Glej sliki (*).

Uvrstitev opredeljujeta splošni pravili 1 in 6 za razlago kombinirane nomenklature. Vsi trije skupaj predstavljeni izdelki so trije ločeni izdelki. Niso sestavljeni proizvodi, saj skupaj ne tvorijo celote, ki običajno ne bi bila naprodaj po posameznih delih. Ne gre za proizvode, pripravljene v kompletih za prodajo na drobno v smislu splošnega pravila 3(b) za razlago kombinirane nomenklature, saj niso ponujeni v kompletu za zadovoljevanje določene potrebe ali izvajanje določene dejavnosti, zlasti ker zasnova žepov ne omejuje njihove uporabe na nošenje določenih izdelkov za posebne potrebe ali dejavnosti. Izdelki so posamezni izdelki, ki se lahko uporabljajo neodvisno drug od drugega. Nošenje oblačila in pitje se razlikujeta in ne izpolnjujeta iste določene potrebe (oblačilo pokriva zgornji del telesa, bidona pa sta namenjena pitju). Če eden ali več izdelkov iz „kompleta“ ne izpolnjuje iste posebne potrebe ali ni zasnovan za opravljanje iste določene dejavnosti, je treba vsak izdelek uvrstiti ločeno (glej tudi Smernice o uvrščanju blaga, pripravljenega v kompletih za prodajo na drobno, v kombinirano nomenklaturo, del B(II)(1) (1). Zato je treba izdelke uvrstiti ločeno. Posamezni izdelki, navedeni v opisu blaga, se uvrstijo, kakor je opisano v nadaljevanju.
(3)

Izdelek, ki ga zadeva morebitno izogibanje, je pribor (fitingi) za soležno varjenje cevi iz različnih vrst avstenitnega nerjavnega jekla, ki ustreza tipom AISI 304, 304L, 316, 316L, 316Ti, 321 in 321H ter njihovim ekvivalentom v drugih normativih, z največjim zunanjim premerom največ 406,4 mm in debelino stene 16 mm ali manj, s povprečno hrapavostjo (Ra) notranje površine najmanj 0,8 mikrometra, brez prirobnice, dokončan ali nedokončan, na dan začetka veljavnosti Izvedbene uredbe Komisije (EU) 2017/141 (2) uvrščen pod oznaki KN ex 7307 23 10 in ex 7307 23 90 (oznake TARIC 7307231015, 7307231025, 7307239015, 7307239025) in s poreklom iz Ljudske republike Kitajske (v nadaljnjem besedilu: LRK) (v nadaljnjem besedilu: zadevni izdelek). Za ta izdelek se uporabljajo trenutno veljavni ukrepi.